Náš zakladateľ, ktorý sa aktívne venuje fyzioterapii od roku 1999 sa už ako 22 ročný rozhodol študovať toto odvetvie na Zdravotníckej škole v Košiciach kvôli tomu, že do tej doby viedol svoj život ako aktívny športovec. Hneď po úspešnom absolvovaní štúdia na tejto strednej škole začal pracovať v tomto obore ako fyzioterapeut. Nakoľko sa neuspokojil len so školou, absolvoval nie jedno odborné školenie a kurzy. Medzi nimi aj dvojročné školenie Vojtovej metódy v špecializovanom pracovisku v Olomouci, ktoré sa zaoberá vývojovými a motorickými poruchami detí. Po návrate sa rozhodol svoje vedomosti obohatiť aj o štúdium vysokej školy na Prešovskej Univerzite odbor Fyzioterapia, kde úspešne získal titul Mgr. Napriek dlhoročnej praxi sa však aj naďalej vzdeláva na rôznych odborných kurzoch a školeniach.
Michal študoval fyzioterapiu na Prešovskej univerzite, kde v roku 2017 úspešne získal titul Bc, popritom zároveň naberal vedomosti z praxe po boku nášho zakladateľa. So vzdelavaním pokračuje na Slovenskej zdravotníckej univerzite v Bratislave. Je energický a dôsledný v svojej práci. Najčastejšie sa venuje pohybovej diagnostike, kondičným cvičeniam, liečbe poúrazových a pooperačných stavov a kinesiotejpingu.